Олен Стейнхауър е роден на 21 юни 1970 г. в Балтимор, Мериленд, САЩ. Израства във Вирджиния. Следва в Университета на Пенсилвания в Лок Хейвън и получава бакалавърска степен от Университета на Тексас в Остин. Получава магистърска степен по творческо писане от колежа „Емерсън“ в Бостън. След дипломирането си получава стипендия Фулбрайт и прекарва една година в Хърватия и Румъния, за да напише книга за Румънската революция през 1989 г. След престоя си в Румъния се премества в Ню Йорк, за да търси литературен агент за ръкописа си. Той не е издаден, но дава старт на следващия му.